Foto: RIA Quvayt diniy arbobi Hajjoj bin Faxd Al-Ajmiy, Tvitter orqali AQSh sudiga chaqirilgan dunyodagi birinchi kishi bo‘ldi, deb xabar qilmoqda USNews. Al-Ajmiy Yaqin Sharqdagi terrorchilarni moliyalashtirishda gumon qilinmoqda. Dastlabki ma’lumotlarga ko‘ra, Suriya va Iroqning terrorchilar harakatlaridan aziyat chekkan fuqarolari diniy arbobga nisbatan sudga ariza bilan murojaat qilishgan. Ta’kidlanishicha, Amerika sud’yasi Al-Ajmiyni oddiy usulda mahkama jarayoniga chaqirishga bir necha marotaba samarasiz uringanidan so‘ng, uning tvitterdan faol foydalanishini aniqlagan va chaqiruv maktubi ijtimoiy tarmoq orqali yuborilgan.